Na podlagi Zakona o športu (Ur.l. RS, št. 22/98, št. 97/01-ZSDP,27/02 Odl.US, 110/02-ZGO-1 in 15/03-ZOPA), Zakona o lokalni samoupravi (Ur.l. RS, št. 94/07-UPB2, 27/08 Odl.US, 76/08, 100/08 Odl.US, 79/09,14/10 Odl.US, 51/10, 84/10 Odl.US, 40/12-ZUJF), Pravilnika o financiranju športa v Občini Črna na Koroškem (Ur.l. RS, št. 70/03 in 45/08) in Statuta Občine Črna na Koroškem (UL RS, št. 10/06, 101/07 in 79/12) objavlja Občina Črna na Koroškem 

JAVNI RAZPIS

za zbiranje predlogov za sofinanciranje športa v letu 2015
1. Naziv in sedež naročnika javnega razpisa:

Občina Črna na Koroškem, Center 101, 2393 Črna na Koroškem.

2. Javni razpis se izvaja na podlagi pravnih predpisov, navedenih v uvodu.
3. Predmet javnega razpisa:
Predmet javnega razpisa je zbiranje predlogov za sofinanciranje programov športa v Občini Črna na Koroškem za leto 2015, ki jih upravičencem zagotavlja Občina Črna na Koroškem. Sofinancirali se bodo programi:

· športna vzgoja otrok, mladine in študentov, ki se prostovoljno ukvarjajo s športom zunaj obveznega izobraževalnega programa;

· športna rekreacija;

· kakovostni šport,

· vrhunski šport;

· šport invalidov;

· specifične športne panoge,

· športna vzgoja odraslih s posebnimi potrebami,

· posebne nagrade za izredne športne dosežke

· strokovne naloge (izobraževanje, izpopolnjevanje in usposabljanje strokovnih kadrov, založniške in propagandne dejavnosti, delovanje športne zveze).

4. Pogoji za udeležbo na javnem razpisu:

Na javnem razpisu lahko sodelujejo izvajalci programa športa, ki izpolnjujejo naslednje pogoje:

· da imajo sedež v Občini Črna na Koroškem;

· da imajo zagotovljene materialne, kadrovske in organizacijske pogoje za uresničevanje načrtovanih športnih aktivnosti;

· da imajo organizirano redno vadbo;

· da imajo urejeno evidenco o članstvu in plačani članarini in so registrirani v skladu z Zakonom društvih;

· da občini dostavljajo redno poročilo o realizaciji programa ter druge zahtevane podatke.

5. Obdobje v katerem morajo biti porabljena dodeljena sredstva:
Programi, ki se sofinancirajo, se izvedejo v letu 2015. Dodeljena sredstva za sofinanciranje programa športa v letu 2015 morajo njihovi prejemniki porabiti najkasneje do 31.12.2015.

6. Vsebina letnega programa športa za leto 2015 in obseg sredstev, ki jih zagotavlja Občina Črna na Koroškem iz proračuna za leto 2015:

Za izvajanje programa športa se izvajalcem v proračunu Občine Črna na Koroškem za leto 2015 ter v skladu s Pravilnikom o financiranju športa v Občini Črna na Koroškem zagotavljajo sredstva na postavki 18019 pod kontom 4120 v višini 51.600,00 €.

7. Predložitev ponudb:

Ponudniki lahko ponudbo oddajo po pošti z datumom oddaje do najkasneje 11.6.2015 ali na sedežu Občine Črna na Koroškem, Center 101, 2393 Črna na Koroškem do najkasneje 12. ure tega dne.
Ponudba mora biti izdelana na obrazcih, ki so sestavni del razpisne dokumentacije, katerim se priložijo zahtevane priloge.

Nepravočasno oddanih ponudb komisija ne bo upoštevala.

Vloge pošljejo prosilci do navedenega roka v zaprtih ovojnicah na naslov: Občina Črna na Koroškem, Center 101, 2393 Črna na Koroškem.

Ovojnice morajo biti opremljene z naslovom pošiljatelja in z oznako :


"Ne odpiraj! Javni razpis-šport 2015"
Odpiranje ponudb bo opravila komisija na sedežu naročnika.

8. V roku prispele prijave bodo ovrednotene v skladu z merili za vrednotenje programov športa.

9. Z izbranimi izvajalci bodo podpisane pogodbe o sofinanciranju za leto 2015.

10. Informacija o razpisni dokumentaciji:
Razpisno dokumentacijo lahko interesenti dvignejo na Občini Črna na Koroškem,
Center 101, 2393 Črna na Koroškem, vsak delavnik od 8.00 do 14.00 ure ali na spletni strani www.crna.si
Dodatne informacije dobite na sedežu Občine Črna na Koroškem, tel.: 870 48 12

